3 personer kom tilskade, da en 40 meter lang og 3 meter bred markise styrtede sammen i Strømgade i Hjørring d. 20. februar i år. Nu slår retten fast, at indehaveren burde have sikret sig, at de store snemængder på markisen ikke udgjorde en sikkerhedsrisiko. -Vi tager dommen til efterretning, selvom vi synes vi havde gjort hvad vi kunne, så var det ikke nok. Taget blev tjekket fredag, men dommeren mente også, det skulle være tjekket for sne lørdag, siger forsvarer Thorkild Rydahl til TV2/Nord. Ifølge Kaj Winkelmann, ejeren af Strømgade 8 - og dermed markisen, havde han tjekket ejendommens tag dagen før ulykken, men det fandt retten altså ikke var en formildende omstændighed. Udover bøden skal indehaveren også betale sagens omkostninger.
Retten i Hjørring har idømt ejeren af en forretningsjendom i Hjørring en bøde på 2500 kroner, for ikke at sikre en markise forsvarligt.